丹元子步天歌 北方七宿 六
作者：王希明
朝代：唐

paragraphs: 室，兩星上有離宮出。
遶室三雙有六星，下頭六箇雷電形。
壘壁陳次十二星，十二兩頭大似升。
陣下分布羽林軍，四十五卒三爲羣。
壁西星多難論，子細歷歷看區分。
三粒黃金名鈇鉞，一顆真珠北落門。
門東八魁九箇子，門西一宿天綱是。
電傍兩星土功吏，騰蛇室上二十二。